Document ID: 31994D0622

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Σεπτεμβρίου 1994 για τη θέσπιση μέτρων όσον αφορά την εισαγωγή οπωροκηπευτικών καταγωγής ή προελεύσεως Αλβανίας (Κείμενο που παρουσιάζει ενδιαφέρον για τον ΕΟΧ) (94/622/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 93/43/ΕΟΚ του Συμβουλίου της 14ης Ιουνίου 1993 για την υγιεινή των τροφίμων και ειδικότερα το άρθρο 10 (1),
Εκτιμώντας:
ότι αναφέρθηκαν κρούσματα χολέρας στην Αλβανία-
ότι η ύπαρξη χολέρας στην Αλβανία μπορεί να αποτελέσει σοβαρή απειλή για τη δημόσια υγεία στην Κοινότητα, είναι αναγκαίο να θεσπισθούν επειγόντως μέτρα προστασίας σε κοινοτικό επίπεδο όσον αφορά ορισμένα οπωροκηπευτικά που συνεπάγονται κινδύνους μολύνσεως-
ότι, ελλείψει υγιειονομικών εγγυήσεων εκ μέρους των αλβανικών αρχών, είναι αναγκαίο να ανασταλούν οι εισαγωγές ορισμένων οπωροκηπευτικών καταγωγής ή προελεύσεως Αλβανίας-
ότι ο επείγων χαρακτήρας του θέματος δεν επέτρεψε τη διενέργεια διαβουλεύσεων με τα κράτη μέλη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη αναστέλλουν τις εισαγωγές:
- οπωροκηπευτικών που υπάγονται στον κανονισμό (ΕΟΚ) αριθ. 1035/72 (2), του Συμβουλίου όπως τροποποιήθηκε τελευταία από τον κανονισμό (ΕΚ) αριθ. 3669/93 (3) και τον κανονισμό (ΕΟΚ) αριθ. 827/68 (4), όπως τροποποιήθηκε τελευταία από τον κανονισμό (ΕΚ) αριθ. 794/94 (5),
- μεταποιημένων προϊόντων με βάση τα οπωροκηπευτικά που υπάγονται στον κανονισμό (ΕΟΚ) αριθ. 426/86 (6), του Συμβουλίου όπως τροποποιήθηκε τελευταία από τον κανονισμό (ΕΚ) αριθ. 1490/94 (7),
- άλλων οπωροκηπευτικών που υπάγονται στα κεφάλαια 7, 8 και 20 της συνδυασμένης ονοματολογίας και δεν καλύπτονται από τους ανωτέρω κανονισμούς,
καταγωγής ή προελεύσεως Αλβανίας.
Άρθρο 2
Το άρθρο 1 δεν εφαρμόζεται:
1. Στα ξερά λαχανικά, τα ξερά όσπρια, τους καρπούς με κέλυφος και τους καρπούς και φρούτα αποξηραμένα που υπάγονται στους κωδικούς ΣΟ 0712, 0713, 0802 και 0813, αντίστοιχα, καθώς και σε κάθε προϊόν οπωροκηπευτικών που έχει αποξηρανθεί σε τιμή aw κατώτερη της 0,85.
2. Σε όλα τα οπωροκηπευτικά που μεταφέρονται υπό κανονικές συνθήκες περιβάλλοντος, περιλαμβανομένων των συνθηκών θερμοκρασίας και υγρασίας, με ελάχιστη περίοδο μεταφοράς 21 ημερών.
3. Σε οπωροκηπευτικά, καθώς και στο χυμό ή στην πούλπα τους σε ερμητικώς κλειστά κουτιά, ποτήρια και μπουκάλια τα οποία έχουν υποστεί θερμική επεξεργασία σε θερμοκρασία άνω των 70o C στον πυρήνα του περιεχομένου για τη διατήρηση μετά τη συσκευασία.
4. Σε οπωροκηπτευτικά σε κουτιά, ποτήρια και μπουκάλια, διατηρημένα σε όξινο περιβάλλον με pH μικρότερο από 4,5.
5. Σε κατεψυγμένα οπωροκηπευτικά που έχουν υποστεί θερμική επεξεργασία σε θερμοκρασία άνω των 70o C στον πυρήνα του περιεχομένου, συσκευασμένα υπό τους κατάλληλους όρους υγιεινής στην Αλβανία.
Άρθρο 3
Τα κράτη μέλη τροποποιούν τα σχετικά με τις εισαγωγές μέτρα τους προκειμένου να συμμορφωθούν με την παρούσα απόφαση. Ενημερώνουν αμέσως την Επιτροπή περί αυτού.
Άρθρο 4
Η παρούσα απόφαση εφαρμόζεται μέχρι τις 31 Οκτωβρίου 1994.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 20 Σεπτεμβρίου 1994.

Labels: 3
0
18
17